ԱՄՓՈՓԱԹԵՐԹ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ արդարադատության նախարարություն** | **16.08.2022թ.** |
| **N 01/27.1/35931-2022** |
| 1.Նախագծի վերնագրում «օրենքում» բառից առաջ անհրաժեշտ է հանել «Հայաստանի Հանրապետության» բառերը՝ համաձայն «Նորմատիվ իրավական ակտերի մասին» օրենքի 18-րդ հոդվածի պահանջները: Նույն դիտողությունը վերաբերում է նաև համանման այլ կարգավորումներին: | 1. Ընդունվել է: Կատարվել են համապատասխան փոփոխություններ: |
| 2.Նախագծի 1-ին կետում «N 1 հավելվածի N 3 աղյուսակում փոփոխություն» բառերն անհրաժեշտ է փոխարինել «N 1 հավելվածի N 4 աղյուսակում փոփոխություն» բառերով՝ նկատի ունենալով 4-րդ հավելվածի պահանջները:  Միաժամանակ, նույն կետում անհրաժեշտ է նշել ՀՀ կառավարության 2021 թվականի դեկտեմբերի 23-ի թիվ 2121-Ն որոշման կրճատ անվանումը՝ համաձայն «Նորմատիվ իրավական ակտերի մասին» օրենքի 18-րդ հոդվածի պահանջների: | 1. Ընդունվել է: Կատարվել է համապատասխան փոփոխություն: |
| 3.Նախագծի 2-րդ կետի համաձայն նախատեսվում է թույլատրել ՀՀ տարածքային կառավարման և ենթակառուցվածքների նախարարությանը փոփոխություն կատարելու` «Բիլդեր Քոնսթրաքշն» ՍՊԸ հետ 2020 թվականի մայիսի 15-ին կնքված թիվ ՏԿԵՆ-ԲՄԱՇՁԲ-2020/3Շ-5 պայմանագրում՝ ավելացնելով պայմանագրով նախատեսված աշխատանքների ծավալը պայմանագրի ընդհանուր գումարի 85 տոկոսից ոչ ավելի չափով, ինչպես նաև Լրացուցիչ աշխատանքների կատարման համար սահմանելով կատարման նոր ժամկետ՝ աշխատանքների կատարման սկիզբը սահմանելով սույն որոշման հիման վրա կնքվող համաձայնագրով, իսկ ավարտը՝ մինչև 2022 թվականի նոյեմբերի 5-ը:  Նախագծի հիմնավորումից պարզ է դառնում, որ ՏԿԵՆ-ԲՄԱՇՁԲ-2020/3Շ-5 պայմանագրով նախատեսված աշխատանքները իրականացվել է «Բիլդեր Քոնսթրաքշն» ՍՊԸ-ի կողմից, սակայն նշված պայմանագրով **նախատեսված աշխատանքների կատարման ժամկետը լրացել է և** անհրաժեշտություն է առաջացել «Բիլդեր Քոնսթրաքշն» ՍՊԸ-ի հետ 15.05.2020թ. կնքված թիվ ՏԿԵՆ-ԲՄԱՇՁԲ-2020/3Շ-5 պայմանագրում կատարել համապատասխան փոփոխություններ՝ լրացուցիչ աշխատանքները ներառել պայմանագրին կից հավելվածով սահմանված ծավալաթերթ-նախահաշվի մեջ, իսկ դրանց կատարման համար նախատեսել նոր ժամկետ։  Այս կապակցությամբ գտնում ենք, որ հիշյալ կարգավորումները անհրաժեշտ է դիտարկել ՀՀ քաղաքացիական օրենսգրքի 441 հոդվածի 3-րդ մասի համատեքստում՝ համաձայն որի՝ *«Օրենքով կամ պայմանագրով կարող է նախատեսվել, որ պայմանագրի գործողության ժամկետի ավարտով դադարում են կողմերի պարտավորությունները: Պայմանագիրը, որում բացակայում է նման պայմանը, գործում է մինչև դրանով որոշված պարտավորության կատարման ավարտը:»*  Միևնույն ժամանակ, Նախագծի 3-րդ և 4-րդ կետերի համաձայն նախատեսվում է անհետաձգելի համարել Հ-46, Մ-2-Տաթև-Աղվանի-Մ-2 (Սյունիք) հանրապետական նշանակության ավտոճանապարհի կմ25+000-կմ37+500 հատվածի հիմնանորոգման Լրացուցիչ աշխատանքների նկատմամբ տեխնիկական հսկողության ծառայությունների ձեռքբերման գնման կարիքը և թույլատրել ՀՀ տարածքային կառավարման և ենթակառուցվածքների նախարարությանը Հ-46, Մ-2-Տաթև-Աղվանի-Մ-2 (Սյունիք) հանրապետական նշանակության ավտոճանապարհի կմ25+000-կմ37+500 հատվածի հիմնանորոգման Լրացուցիչ աշխատանքները նկատմամբ տեխնիկական հսկողության ծառայությունները ձեռք բերել «Սուֆետ» սահմանափակ պատասխանատվությամբ ընկերությունից՝ մեկ անձից գնման ընթացակարգով:  Հարկ է նկատի ունենալ «Գնումների մասին» օրենքի 23-րդ 1-ին մասի 2-րդ կետի համաձայն՝ գնումը կարող է կատարվել մեկ անձից, եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, **գնման այլ ձևերի կիրառումը ժամկետի առումով անհնար է,** պայմանով, որ նման պահանջը հնարավոր չէր օբյեկտիվորեն կանխատեսել:  Նախագծին կից ներկայացված հիմնավորման համաձայն՝ «Բիլդեր Քոնսթրաքշն» ՍՊԸ-ի հետ 15.05.2020թ. կնքված թիվ ՏԿԵՆ-ԲՄԱՇՁԲ-2020/3Շ-5 պայմանագրով նախատեսված աշխատանքների նկատմամբ տեխնիկական հսկողություն իրականացնող «Էջիս Ինթերնեյշնլ» ընկերության հետ 03.07.2020թ. կնքված թիվ ՏԿԵՆ-ՄԱԾՁԲ-2020/1ՏՀ պայմանագրի ժամկետը լրացել է 2021 թվականի սեպտեմբերի 10-ին և այն, որ «Քաղաքաշինության մասին» ՀՀ օրենքի 6-րդ հոդվածի «թ» մասի համաձայն՝ կառուցապատողը պարտավոր է ապահովել քաղաքաշինական օբյեկտների շինարարության որակի տեխնիկական հսկողությունը` օրենքով սահմանված կարգով, ներկայացված նախագծով անհետաձգելի է համարվում նշված աշխատանքների նկատմամբ տեխնիկական հսկողության պահանջը և թույլատրվում է ՀՀ տարածքային կառավարման և ենթակառուցվածքների նախարարությանը տեխնիկական հսկողության աշխատանքները ձեռք բերել մեկ անից գնման ընթացակարգով։  Այս առումով գտնում ենք, որ անհրաժեշտ է լրացուցիչ հիմնավորել Նախագծով հիշյալ դրույթների սահմանումը՝ միաժամանակ, հիմնավորելով գնման այլ ձևերի կիրառման՝ ժամկետի առումով անհնարինությունը:  Բացի այդ նախագծի 6-րդ կետի համաձայն նախատեսվում է գնման առարկաների ձեռքբերումն իրականացնել «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի հիման վրա՝ **չկիրառելով ՀՀ կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի** պահանջները:  Այս առումով ևս գտնում ենք, որ լրացուցիչ պարզաբանման կարիք ունի հիշյալ դրույթների սահմանման նպատակահարմարությունը: | 1. Ընդունվել է մասսամբ։   Հայտնում ենք, որ «Բիլդեր Քոնսթրաքշն» ՍՊԸ-ի հետ 15.05.2020թ. կնքված թիվ ՏԿԵՆ-ԲՄԱՇՁԲ-2020/3Շ-5 պայմանագրի 8.1 կետի համաձայն՝ Պայմանագիրն ուժի մեջ է մտնում Կողմերի ստորագրման պահից և գործում է մինչև կողմերի պայմանագրով ստանձնած պարտավորությունների ողջ ծավալով կատարումը։  Նկատի ունենալով, որ Կապալառուի կողմից կատարված աշխատանքները ամբողջությամբ դեռ չի ընդունվել, հետևաբար ներկայացված նախագծով առաջարկվում է փոփոխություն կատարել ոչ թե պայմանագրի գործողության ժամկետի հետ կապված, այլ պայմանագրին կից ծավալաթերթ-նախահաշվում լրացուցիչ աշխատանքների ներառման և դրանց իրականացման համար նոր ժամկետի նախատեսմամբ, ինչը փոփոխություն է առաջացնում պայմանագրով ամբողջ աշխատանքների համար սահմանված վերջնաժամկետում։   |  | | --- | | Տեխնիկական հսկողության մասով հիմնավորման մեջ լրացվել է, որ «Սուֆետ» ՍՊԸ-ն ընտրվել է գնահարցման արդյունքում նվազագույն գին առաջարկելու պատճառով։  Հարկ է նշել, որ կատարվելիք աշխատանքների նկատմամբ տեխնիկական հսկողության ծառայության ձեռքբերումը համարվել է հրատապ, նկատի ունենալով որ ժամկետի առումով գնման այլ ձևի կիրառումը անհնար էր և  նման պահանջը հնարավոր չէր օբյեկտիվորեն կանխատեսել հետևյալ պատճառաբանությամբ․  Հիմնավորման մեջ նշված է, որ  տվյալ ճանապարհահատվածի նախագծանախահաշվային փաստաթղթերը կազմվել են դեռևս 2019 թվականին և նախագծի մշակումն իրականացվել է հաշվի առնելով այդ պահին տվյալ ճանապարհահատվածի երթևեկության հնարավոր ծանրաբեռնվածությունը, սակայն Մ-2 , Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի Կարմրաքար-Շուռնուխ հատվածի փակման և երթևեկությունը Հ-46, /Մ-2/-Տաթև-Աղվանի-/Մ-2/(Սյունիք) հանրապետական նշանակության ավտոճանապարհ տեղափոխվելու արդյունքում տվյալ ավտոճանապարհի երթևեկության ինտենսիվության կտրուկ աճից հետո ճանապարհի առանձին հատվածներում սկսեցին ի հայտ գալ ճանապարհային ծածկի հետ կապված խնդիրներ, ինչի պատճառով այդ ճանապարհահատվածում ճանապարհային պատվածքի կրողունակության բարձրացման (պատվածքի ուժեղացման) անհրաժեշտություն առաջացավ: Հաշվի առնելով  տվյալ ճանապարհահատվածի ռազմավարական նշանակությունը, ճանապարհային պատվածքի կրողունակության բարձրացմանն ուղղված լրացուցիչ աշխատանքների իրականացման անհրաժեշտությունը, ինչպես նաև ճանապարհաշինական աշխատանքների համար նպաստավոր բնակլիմայական պայմանների անհրաժեշտությունը և օր առաջ լրացուցիչ աշխատանքների կատարման անհրաժեշտությունը՝ կատարվելիք աշխատանքների նկատմամբ տեխնիկական հսկողության ծառայության ձեռքբերումը համարվել է հրատապ: |   Հարկ է նշել, որ մինչև տեխնիկական հսկողության ծառայության ՀՀ կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետով սահմանված ընթացակարգով ծառայության ձեռքբերումը շինարարությունը պետք է դադարեցվել, իսկ ներկաիս դրությամբ դա չի բխում ՀՀ կառավարության տվյալ տարածաշրջանի մասով որդեգրած քաղաքականությունից։ |

|  |  |
| --- | --- |
| 1. **ՀՀ ֆինանսների նախարարություն** | **16.08.2022թ.** |
| **N 01/8-4/14467-2022** |
| Ի կատարումն ՀՀ վարչապետի աշխատակազմի ղեկավարի ս.թ. օգոստոսի 12-ի N 02/16․4/26726-2022 հանձնարարականի՝ «Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություն ու լրացում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու, գնման պայմանագրում փոփոխություններ կատարելու և մեկ անձից գնման ընթացակարգով գնման գործընթաց կազմակերպելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․  Նախագծով առաջարկվում է «1049. Ճանապարհային ցանցի բարելավում» ծրագրի «21012 Եվրասիական զարգացման բանկի աջակցությամբ իրականացվող Հյուսիս-հարավ միջանցքի զարգացման ծրագիր» միջոցառման համաֆինանսավորման գծով նախատեսված գումարից 732,009.2 հազար դրամ, ինչպես նաև «21001. Պետական նշանակության ավտոճանապարհների հիմնանորոգում» միջոցառման ՀՀ կառավարության գծով առկա չբաշխված 313,718.2 հազար դրամը վերաբաշխել և ուղղել Հ-46, Մ-2-Տաթև-Աղվանի-Մ-2 (Սյունիք) հանրապետական ավտոճանապարհի կմ25+000-կմ37+500 հատվածի լրացուցիչ շինարարական աշխատանքներին և տեխնիկական հսկողության ծառայություններին։  Այդ կապակցությամբ հայտնում ենք, որ նախագծի 2-րդ կետում նշված պայմանագրի ժամկետն ավարտվել է 2021 թվականին, ըստ էության, նախագծով նախատեսվում է շինարարական աշխատանքները ձեռք բերել մեկ անձից գնման ընթացակարգով:  Ուստի՝ առաջարկում ենք քննարկել նախագծում նշված աշխատանքները և ծառայությունները՝ գործող կարգավորումների համաձայն, հրատապության հիմքով պայմանավորված մեկ անձից գնման ձևով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ կազմակերպելու հնարավորության հարցը, ինչի արդյունքում դրանց մասնակցելու հնարավորություն կունենա ցանկացած մասնակից, այդ թվում՝ նախագծում նշված կազմակերպությունները: | Չի ընդունվել։  Պայմանագրի 8.1 կետի համաձայն՝ Պայմանագիրն ուժի մեջ է մտնում Կողմերի ստորագրման պահից և գործում է մինչև կողմերի պայմանագրով ստանձնած պարտավորությունների ողջ ծավալով կատարումը։  Նկատի ունենալով, որ Կապալառուի կողմից կատարված աշխատանքները ամբողջությամբ դեռ չի ընդունվել Պատվիրատուի կողմից ստեղծած ընդունող հանձնաժողովի կողմից, հետևաբար ներկայացված նախագծով առաջարկվում է փոփոխություն կատարել ոչ թե պայմանագրի գործողության ժամկետի հետ կապված, այլ պայմանագրին կից ծավալաթերթ-նախահաշվում լրացուցիչ աշխատանքների ներառման և դրանց իրականացման համար նոր ժամկետի նախատեսմամբ, ինչը փոփոխություն է առաջացնում պայմանագրով ամբողջ աշխատանքների համար սահմանված վերջնաժամկետում։ |
| Ներկայացված առաջարկը չընդունելու դեպքում, առաջարկում ենք խմբագրել նախագիծը, քանի որ՝  - նախագծի 2-րդ կետը վերաբերում է լրացուցիչ աշխատանքների ձեռքբերման նպատակով «Բիլդեր Քոնսթրաքշն» ՍՊԸ-ի հետ 15/05/2020թ. կնքված թիվ ՏԿԵՆ-ԲՄԱՇՁԲ-2020/3Շ-5 պայմանագրում կատարվելիք փոփոխություններին, սակայն նույն կետում նշված՝ ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 33-րդ կետի 11-րդ և 14-րդ ենթակետերին տրված բացառությունը վերաբերում է շինարարական աշխատանքների կատարման համար հիմք հանդիսացող նախագծային փաստաթղթերը մշակող և փորձաքննություն իրականացնող ընկերությունների նկատմամբ նախատեսված պատասխանատվության միջոցների կիրառմանը: | Չի ընդունվել։  Հաշվի առնելով, որ ըստ էության նախատեսվում է աշխատանքների և ծավալի ավելացում առկա նախագծի նկատմամբ և տարաբնույթ մեկնաբանություններից խուսափելու համար նախագծով նախատեսվում է կիրառել ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 33-րդ կետի 11-րդ և 14-րդ ենթակետերին տրված բացառությունը, իսկ դա հիմնավորվում է նրանով, որ տվյալ փոփոխությունը նախաձեռնվել է Պատվիրատուի կողմից, հաշվի առնելով հիմնավորման մեջ նշված հանգամանքները։ |
| Հիմնավորմամբ բացահայտված չէ նաև պայմանագրի 6.2-րդ կետի պահանջը չկիրառելու անհրաժեշտությունը, որը վերաբերում է պայմանագրով սահմանված աշխատանքների կատարման ժամկետը խախտելու դեպքում կապալառուի նկատմամբ նախատեսված պատասխանատվության միջոցների կիրառմանը,  - անհրաժեշտ է ճշտել նախագծի հավելված 8-ում 45231177/506 ճանապարհների վերանորոգման աշխատանքներ ԳՄԱ կոդի հերթական համարը և գնման ձևը (նշել ԲՄ), իսկ 71351540 տեխնիկական հսկողության ծառայություններ ԳՄԱ կոդով գնման առարկայի գնման առարկայի գնման ձևն անհրաժեշտ է նշել ՀՄԱ: | Ընդունվել է 6.2 ի բացառությունը նախագծից հանվել է։   * Համապատասխան փոփոխությունները կատարվել են: |
| Միաժամանակ առաջարկում ենք Նախագծի N 2 և N 5 հավելածնեում արտացոլել ՀՀ կառավարության մասով նվազեցումները, իսկ Նախագծի N 4 հավելվածում ավելացնել «1049. Ճանապարհային ցանցի բարելավում» ծրագրի 21012 միջոցառման տնտեսագիտական հոդվածները՝ վերջինս համապատասխանեցնելով ՀՀ կառավարության 23.12.2021թ. N2121-Ն որոշման N 5 հավելվածի N 3 աղյուսակին: | Ընդունվել է: Կատարվել է համապատասխան փոփոխություն: |